দুপুরের বিমানেই বেঙ্গালুরুর উদ্দেশে রওনা হয়ে যান তিনি। সোমবার ফের আদালতে আসবেন বলে জানিয়েছেন মঞ্জুলা চেল্লুর। গরমের ছুটি বাড়ানোর দাবিতে অনড় থেকে আজ হাইকোর্টে আসেননি আইনজীবীরা।
 ওয়েব ডেস্ক: আইনজীবীদের ছুটির আবদারে বীতশ্রদ্ধ হয়ে শেষ পর্যন্ত কলকাতা ছাড়লেন কলকাতা হাইকোর্টের প্রধান বিচারপতি মঞ্জুলা চেল্লুর। দুপুরের বিমানেই বেঙ্গালুরুর উদ্দেশে রওনা হয়ে যান তিনি। সোমবার ফের আদালতে আসবেন বলে জানিয়েছেন মঞ্জুলা চেল্লুর। গরমের ছুটি বাড়ানোর দাবিতে অনড় থেকে আজ হাইকোর্টে আসেননি আইনজীবীরা। তবে আদালতে এসেছিলেন বিচারপতিরা। এরই মধ্যে ছুটির আর্জি নিয়ে প্রধান বিচারপতির কাছে যান অ্যাডভোকেট জেনারেল । অত্যন্ত ক্ষুব্ধ প্রধান বিচারপতি বলেন, গরমে আইনজীবীদের কাজ না করার সিদ্ধান্ত অত্যন্ত বিরক্তিকর ও বেদনাদায়ক। এজন্য বিচারপ্রার্থীদের ভোগান্তি হওয়া উচিত নয়। প্রধান বিচারপতির প্রশ্ন করেন, এই ভোগান্তির দায় কার?   উত্তরে অ্যাডভোকেট জেনারেল বলেন, গরমের জন্য ছুটির সিদ্ধান্ত তিনি সমর্থন করেন না। কিন্তু, কেউ কাজ না করলে তিনি নিরুপায়। আইনজীবীদের তিন দিনের ছুটি দেওয়া হোক বলে আর্জি জানন এজি। সেই সময় এজির আর্জি খারিজ করে প্রধান বিচারপতি জানিয়ে দিয়েছিলেন আদালত চলবে। পরে পুরো ঘটনায় বীতশ্রদ্ধ হয়ে কলকাতা ছাড়ার সিদ্ধান্ত নেন প্রধান বিচারপতি ।